
PARTEA OFICIALĂ 
e si 
No. 4099/1935. 


Ziua de 1 Decemvrie. 


În ziua de 1 Decemvrie crt., aniversarea memo- 
rabilei adunări naţionale dela Alba-lulia, care în 
aceeaşi zi a anului 1918 a proclamat unirea pen- 
tru totdeauna a Ardealului cu fraţii de dincolo de 
Carpaţi, şi în acest an, caşi în trecut, se va oficia în 
toate bisericile un Te-Deum, iară în predică se va 
arăfa insemnătatea actului sărbătorit în istoria nea- 
mului. Fraţii Preoţi mai sunt rugați, ca să-şi dea tot 
concursul la organizarea manifestărilor naţionale, ce 
se+vor aranja: cu prilejul. acestei aniversări din partea 
Astrei, sau a altor instituțiuni naţionale. 

Oradea, 15 Noemvrie 1935. 


No, 4251/1935. 


Carnete pe C.F. R. pentru cântăreți. 


On. Minister al Cultelor cu adresa No. 169757/ 
20174—1935 ne încunoştiințează, că Direcţia generală 
C. F. R. a aprobat eliberarea carnetelor de identitate 
pentru reducere de 50% pe C.F.R. şi cântăreților 
bisericii române unite (câte unul de fiecare parohie). 
In urma acestei dispoziţii, cântăreții din Dieceza 
noastră, cari doresc să primească carnete de identi- 
tate, pănă cel mult la 20 Decemvrie crt. vor înainta 
oficiilor protopopeşti ; 

1. O îotografie în mărime de 6/9 cm., semnată 
în îaţă cu numele şi pronumele, iară în dos scriin- 
du-se legibil numele, pronumele şi parohia. 

2. Chitanţa de plată a taxei de 20 Lei pe cl. III., 
de 25 Lei pe cl. il., sau de 30 Lei pe cl. |. Taxa se 
poate plăti la oricare cassă C.F.R, 

Protopopii, ne vor înainta până cel mult la 1 la- 
nuarie 1936, fotografiile şi chitanţele, însoţite de un 
tablou. După această dată nu vom mai interveni pentru 
nimeni ca să primească carnet. 

Oradea, 27 Noemvie 1935. 


No. 4286] 1935, 
Colsctă 


pentru populaţia săracă din Basarabia. 


Fraţii noştri de peste Prut au fost din nou greu 
încercaţi de o groaznică nenorocire, ce sa năpustit 
asupra lor în vara acestui an. O secetă 'cumplită, ce 
a bântuit mai ales judeţele Cetatea-Albă, Cahul, Lă- 
puşna, Ismail, Tighina, Covurlui şi Fălciu, a distrus 
întreaga recoltă a acestui an, aducând cea mai neagră 
mizerie peste bieţii locuitori ai acestei Provincii, care 
acuma ameninţaţi de loamete, strigă după ajutorul 
nostru al tuturora, pe cari bunul Dumnezeu ne-a ferit 
de asemenea grele încercări. 

Societatea Naţională Crucea Roşie a României, - 
solicitată de Ministerul de interne, ă început 0 întinsă 
acțiune pentru ajutorarea populaţiei înfometate din 
Basarabia, şi printr'un apel lansat către întreaga po- 
pulaţie a Ţării, cere sprijinul tuturora, ca fiecare după 
putințele sale să contribue la alinarea suferințelor şi 
ştergerea lacrimilor îraţilor săi. 

Cum Biserica şi credincioşii săi buni, totdeauna 
au fost cei ditâiu în a deprinde faptele îndurării şi a 
exercita dragostea față de aproapele, şi de data 
aceasta invităm pe toţi Preoţii Eparhiei noastre, ca; 

1. Să dea tot concursul lor la acţiunea începută 
de Crucea Roşie; 

2. In predici să arate credincioşilor nenorocirea 
ce sa abătut asupra celor din Basarabia și să-i AR- 
demne la ajutor; 

3. Să îacă într'una sau mai multe Dumineci co: 
lectă, al cărei rezultat să-l trimită Administraţiei 
noastre Capitulare. | 

Afară de cele de mai sus, ar îi un foarte eficace 
mijloc de ajutorare a nefericiţilor din Basarabia, dacă 
familiile mai în bună stare ale credincioşilor noştri ar 
primi câte unul şau doi dintre copiii săraci din Ba- 
sarabia, pe cari i-ar susține până la recolta anului 
viitor, 

Să ni-se comunice de urgenţă, numele celor cari . 
se vor angaja la aceasta ca să putem interveni să 
li-se trimită copiii, pe cari se angajează să-i ajutoreze, 

Oradea, 26 Noemvrie 1935. 

No. 4288/1935, 


Carnete de călătorie 
peniru preoţii penzionari, văduvele și orfanii 
de preoți. 

Onoratele Oficii parohiale sunt invitate a aduce la 
cunoştinţa preoţilor penzionari, văduvelor şi orfanilor 
de preoți, cari încâ nu au ajuns la vârsta de 21 ani, 
că s'a aprobat şi pentru ei, să primească cărnete de 
identitate pentru reducere de 50% pe C. F.R. Aceste 
carnete se vor elibera la cereri individuale adresate 
Inspecţiei de Mişcare regională C. F. R. din Oradea. 

Cererile vor îi timbrate cu 8 plus 1 Lei, sau 
dacă se cer pentru mai mulţi membrii ai aceleaşi îa- 
milii, se vor timbra cu de atâtea ori 8 plus 1 Lei, câte 
carnete se cer. 

Cererile adresate Inspecţiei de mişcare şi timbrate 
ca mai sus, Ni-se vor înainta prin oficiile parohiale 
până cel mult la 1 lanuarie 1936, după care dată nu 
vom primi nici o cerere. 

La cereri se va alătura: 

1, Câte o fotografie de mărimen 6/9 cm. semnată 
în faţă, iară în dos scriindu-se legibil numele şi pro- 
numele, comuna şi judeţul. 

2, Chitanţa de plata taxei e de 20 Lei pe cl. III. 
25 Lei pe cl. Il. sau 30 Lei pe cl. |. Taxa se poate 
plăti la oricare cassă C.F.R. 

3. Pentru copii se vor înainta şi extrase de 
naştere. 

Oradea, 27- Noemvrie 1935. 

PARTEA NEOFICIALĂ 
Pa) 


— Pentru 1 Decemvrie 1918 — 


Ce vuiet cuprinsese atunci întreg Ardealul! Se 
destrăma o lume cuprinsă de nelegiuiri şi de păcate, 
pentru ca să crească o vieaţă nouă. Bărbaţii neamului 
nostru se întorceau. obosiţi de pe fronturi, în vreme 
de toamnă târzie, şi renăşteau în vigoare ca pasărea 
Phoenix. Prindeau suflet nou şi apucau de astădată ar- 
mele ca să-şi croiască ţara lor. Destul sângeraseră 
pentru ambiţii streine, înecându-şi durerea în tăcere. 
Acum cu chiote şi urale se prăvăleau, în bulgări grei, 
valurile de bărbăţie ale Românilor de dincoace de Car: 
paţi în spre Bălgradul Ardealului, pentru ca să cumpă- 
nească în mod hotărit şi în auzul tuturora despre soarta 
lor viitoare. 

Şi sfetnicii neamului nostru din vremuri grele, s'au 
adunat la sfat potrivit cu măreţia vremilor, ca la urmă 
Senatul şi Poporul Român de sub fosta coroană a 
Ungariei să declare toţi ca unul: 

__— Adunarea Naţională a tuturor Românilor din 
Transilvania, Banat şi Țara Ungurească, adunaţi prin 
reprezentanții lor îndreptăţiți la Alba-lulia în ziua de 
18 Noemvrie (1 Decemvrie) 1918 decretează unirea 
acelor komâni şi a tuturor teritoriilor locuite de dânşii 
cu România. 

Poporul de ţărani al Ardealului, grei în mişcări 
şi hotăriţi în fapte s'a pronunțat odată pentru totdeauna, 
masiv şi nu mai erau puteri atât de tari şi de volnice 
„care să îndrăznească să le schimbe pasul. Soarfa Ar- 
dealului e pecelluită acum pentru vecie cu peceţile 
Bălgradului istorie. Incepe de acum o nouă răspântie 
în vieaţa neamului nostru. 


% 
E * 


— Murim mai bine'n luptă cu glorie deplină 
Decât să fim sclavi iarăşi în vechiul nost pământ. 
A. Mureştanu, 

Au trecut de atunci 17 ani şi dinţii aspri ai vremii 
rând pe rând au doborit stejarii cari au străjuit între 
sumbrele ziduri de cetate la plămădirea vremilor vii- 
toare. Şi se duc zi de zi, tăcuţi şi modeşti, după cum 
le fuse vieaţa. Nici nu au măcar cui să povestească, 


„despre acea zi de început de iarnă, cu îulgii mărunți, 


când nepoţii legionarilor lui Horia şi Avram Iancu şi 
glotaşii lui Axente Sever veniseră cu inima 'n dinţi, 
făcându-şi drum printre demoralizaţii stăpănitori de 
ieri, să îacă pază lângă casa de sfat pentru ca sfetnicii 
neamului să poată hotărî în cumpăt şi în linişte. 

Să povestească; dar cui?! Generaţiile de azi în- 
vaţă aceste întâmplări din carte şi din gazete. Din 
presa pripită a zilelor noastre. Pripită şi pătimaşă. Ce 
spune unul, celalalt mânat de cine ştie ce considerații 
mărunte, pentru a-şi tămâia un şei politic sau pentru 
a-şi »zdrobi« un adversar, le dezice. lar tineretul plicti- 
sit de toate, încearcă o evadarea din marasmul întu- 
necat al zilei în tangouri la modă, visează actori şi 
actriţe de cinematograi, admiră succesele sportive şi 
se interesează de jurnalele de modă. 

Situaţie sumbră, pe care o putem colora şi mai 
tare dacă mai luăm şi celalalt aspect al vieţii sociale 
de azi; tineretul »disperat« ce încearcă o evadare în 
„dreapla“ sau în „stânga“ pentru a crea îorme noi 
de vieaţă în care să-şi găsească şi el rostul. Toate 
acestea vorbesc despre un neam ce e pe cale să-şi 
piardă echilibrul său sufletesc. Unde mai e astăzi cohe- 
ziunea sufletească dintre ţăran şi intelectualul român 
pe care au avut-o în 1918 ?! Sunt constatări triste, însă 
pe care avem datoria să le privim în faţă până nu e 
prea târziu. Peceţile Bălgradului sunt trainice încă, 

Intrebarea e cum vor fi mâine? Căci dacă noi, cei de 
azi, nu avem dreptul să siluim viitorul generaţiilor de 
mâine, fransformându-l după calapodul zilelor de azi, 
tot aşa ar însemna o dezertare dela datorie de a spune: 
»După noi potopul«. 

Va trebui. să ne gândim mai serios la educaţia 
generaţiilor ce vor păşi mâine în vieaţă. Va trebui să 
le vorbim tot mai răspicat, că în jurul nostru roiesc 
şi astăzi mulțimea duşmanilor ce ne pândesc cu gân- 
duri sinistre. Pentru a ne păstra ne trebue mult cum- 
păt şi mai ales multă putere. Şi să le spunem în deosebi 
că, înainte de 1 Decemvrie 1918 pentru poporul nostru 
oropsit din Ardeal, n'a avut nimeni o vorbă bună. Și 
chiar dacă astăzi, cu suflet iertător. de creştin am vrea 
să dăm uitării furcile şi spânzurătorile ridicate pentru 

îiii neamului nostru la răspântiile tuturor drumurilor, 
nu vom putea uita niciodată că timp de 900 de ani 
toată vlaga de vieaţă a neamului nostru a fost între- 
buințată spre scopuri streine şi, de cele mai multe ori, 
vitrege nouă. 

Să o spunem şi mai ales să lucrăm în această di- 
recţie. Pentrucă, dacă înaintaşii noştri au avut puterea 
suiletească şi tăria să organizeze rezistenţa de veacuri 
a neamului nostru, cu atât mai vârtos avem datoria, 
astăzi, sub cutele steagului românesc să organizăm şi 
să consolidăm odată această ţară, pentru noi şi pentru 
viitorul acestui neam. Aşa cum au visat-o ctitorii de - 
țară, pecetluită cu peceţile Bălgradului istoric. 

V. Bolca. 











NEPOATA 


Aşa se numeşte în sens împropriu arta. Nu o 
“socotim aci ca virtule, abilitate câştigată, ci-i socotim 
produsul. Precum natura, rezultatul lucrării creatoare 
a lui Dumnezeu, se numeşte fiica lui Dumnezeu, aşa 
arta, se numeşte nepoata lui Dumnezeu, pentru că ea 
este rezultatul lucrării ființelor din aceasta natură, 
cari, deşi se zice că produc, de fapt reproduc şi imitează 
din domeniul şi elementele create de atotputernicul. 

Mintea omului are la îndemână marele album al 
operelor lui Dumnezeu, în rândul cărora este aşezat 
şi omul însuşi spre bine şi adevăr- de unde numai 
adevărul şi binele au drept la existenţă. Cum fiica, 
natura întreagă din firea ei (Cerurile cu toţi astrii 
spun mărirea lui Dumnezeu) cântă laudă şi mărire la 
adresa lui Dumnezeu prin bine şi adevăr, nepoata tre- 
buie să îacă la îel. Toată înţelepciunea ce se abate 
dela acest program măreț, uneltind cu răul-întâmplarea, 
se răsvrăteşte. Deci arta ce nu contribue la un bine 
moral n'are drept la vieaţă, trebue să piară sau să se 
conformeze acestui program al universului. 

Arta toată, deci, numai onestă poate să fie. lar 
cea chemată în mod special la cultul lui Dumnezeu, 
alături de alte elemente din natură, va trebui să se 
lase condusă întru toate de idea şi principiile cultului, 
şi îmbrăcând chiar haina sacră, va sluji, — nu va po- 
runci — la cinstea ce trebue dată în spirit şi adevăr 
lui Dumnezeu, Fiului Unul născut, Sfinţilor, în taine şi 
liturgie. Altele vor fi liniile arhitectonice şi picturile 
de decor la o clădire profană, şi.altele la o biserică, 
casă a Domnului. Stil ici stil colea, dar cedanf arma 
logae ! Seriozitatea care consistă în a da fiecărui lu- 
cru însemnătatea pe care o are, aici trebue să ie 
mai tare ca ori unde. 

Ce vom zice despre iconostase şi altar? cari 
nu-s decoruri ci obiecte de cult, nu-s picturi, tablouri, 
ci icoane. Biserica trebue să se poată remarca şi 
deosebi prin toată înfăţişarea ei externă, nu numai 
prin turn, Iar interiorul treptat ce se apropie ue altar 


trebue să îmbrace şi să răspândească mireasma sfin- 
țeniei. Figurile de sfinţi schimonosite cu pretenţiile 
unui stil clasic, luând defectele stilului drept note ca- 
racteristice, sunt deformări ale naturii, arta în contra 
naturii, nepoata răsvrătită împotriva mamei, în casa : 
Domnului ! 

Se împotriveşte muzica când nu rosteşte cum se 
cade, nu declamă textul liturgic, când îl inversează 
schimbându-i ordinea stabilită în liturgie, şi mai mult, 
când schimbă corul cu altarul; când adecă nu bagă 
în seamă mersul şi ritmul de înălțare sufletească dela 


altar, ci face ca slujitorii altarului să se orienteze 


după cor fragmentând formularul liturgic prin aşteptări, 
după ce credincioşii, poate, de mult şi-au întors aten- 
țiunea dela altar la cor, până se va linişti sburdălni- 
cia nepoatei din cor, care-şi menajază principiile ei; 
primează, în loc să slujească altarului ca fumul de tă- 
mâie. Toate restricțiunile şi poruncile date de Papi în 
decursul veacurilor avut-au deci motive. 

Cu dicţia şi înscenarea reprezentativă suntem tot 
la îel. Reproducând scene sacre, trebue să băgăm bine 
de seamă, să nu ne lăsăm conduşi de artă ci să ne 
servim de ea. Siinţenia, mentalitatea şi principiile 
sacre nu trebuesc lăsate remorcă la mersul trasat de 
înscenarea celor ce nau pătruns tezaurul desco- 
peririi, căci profanăm misterele. Aci nu putem să ne 
coborîm la amănunte, dar din nesocotirea şi ignoranță 
principiilor celor mai elementare de artă sacră şi de 
cult, contractează lucrări şi angajază conlucrări, din 
care, dacă nici una nici "cealaltă parte nu ştie ce-i: 
trebue şi cum, nu e mirare că rentabilitatea morală 
rămâne redusă în bilanţ. Pentru ca rentabilitatea să 
crească e nevoie ca stăpâna să stăpânească iar nu 
servitoarea. Arta este chemată la slujbă nu la domnie. 
Arta să aibă întru toate cuviința impusă de condiţia 
ei de nepoată, supusă Creatorului şi naturii reprodu- 
cătoare. Nepoaţ se poarte cinstit mereu şi pe 
tot locul. a ei A i e GUS, 

Un monument lui Mihail Pavel 


Casa Naţională a Jud. Bihor din Oradea, a ho- 
tărât, să eternizeze în bronz memoria celor mai pro- 
eminente figuri ce le-a avut românismul în aceste re- 
giuni, ridicându-le statui, în centrul oraşului, în Piaţa 
Unirii. 

Este de datoria noastră a tuturor care am bene: 
ficiat în vre-o formă pe urma operelor şi a spiritului 
mare al nemuritorului episcop Mihail Pavel, ctitorul 
şi binefăcătorul neîntrecut al aşezămintelor noastre 
" culturale din Beiuş şi Oradea, să contribuim cu obo- 
lul nostru la ridicarea statuiei marelui mecenate, ală- 
turi de celelalte figuri măreţe ale Bihorului. 

Faptele Vlădicului greco-catolic de Oradea-Mare, 
rămân capitole de Biblie. Toată viaţa lui şi-a dedicat-o 
binelui poporului şi al bisericii sale, casa lui a îost 
casa năpăstuiţilor şi necăjiţilor, iar punga lui la inde- 
mâna tuturor celor lipsiţi. Episcopul Pavel a rămas 
toată viaţa lui cu urechea aplecată la nevoile poporu- 
lui din sânul căruia s'a ridicat, şi pe care l'a cinstit. 

Mihail Pavel de Peteritye, episcop greco-catolic rom. 
de Oradea-Mare, s'a născut la Recea din Sătmar, la 6 
Septemvrie 1927. A studiat teologia în Seminarul »Sf. 
Barbara«< din Viena apoi în Ungvâr şi Sătmar, îunc- 
ționând la început ca paroh în Apşa de jos. In anul 
1860 ajunge vicar foraneu al Maramureşului, şi luptă 
pentru scoatarea Românilor din Sighet de sub juris- 
dicţiunea episcopului rutean dela Muncaciu, în acelaş 


an ia parte la inființarea »Asociaţiunii pentru Cultura 


poporului român din Maramureş«. 

La 1870 vicarul Pavel merge la Pesta, la Viena 
şi la Roma, spre a cere puternicilor dreptate şi liberă 
desvoltare pentru poporul român, la 1871 este ales 
deputat dietal şi la 11 Septemvrie 1873, numit episcop 
de Gherla, de unde la 29 lanuarie 1879 este trecut ca 
episcop al Oradiei până la moartea sa intâmplată la 
1 lunie 1902. | | 

In Oradea  înzestrează biserica Catedrală, con- 





struieşte casele pentru Cancnici, precum şi o şcoală 


“primară română în Oradea; restaurează şi înfrumu- 


seţează biserica şi clădeşte casa parohială din Beiuş, 
ajută şi susține cu bani proprii pe profesorii din Beiuş 
să-şi poată trece examenele de caliticaţie, le ridică 
salariile şi pune bază fondului lor de pensiune. Re- 
staurează şi reclădeşte liceul: din Beiuş, înzestrân- 
du-l cu toate cele de lipsă, şi ridică alături de el 
pomposul internat »Pavelian«, apoi clădeşte şcoala cu 
internat de fete pentru 100 copile, — aparținătoare ori 
căreia din cele două biserici româneşti, — bani cari 
valorează astăzi sute de milioane de Lei. 

Jertia şi privaţiunile aspre la care s'a supus cu- 
cernicul şi blândul episcop, pentru ca să putem bene- 
ficia noi epigonii de cultură şi lumină, datori suntem | 
a o răsplăti şi noi la rândul nostru cu jertiă şi  pri- 
vațiuni, pentru ca ideia statuiei lui să poată lua fiinţă, 
şi figura lui măreaţă să poată reaminti încă multor 
generaţii cum se ajută un popor, cum se întăreşte 
Biserica, cum se asigură viitorul unui neam: prin 
faptele mari de altruism ale fiilor săi. 

Contribuțiile se trimit la fondul care s'a înjghebat 
în Oradea prin Casa Naţională cu aprobarea O. Mi- 
nister al Muncii No. 27074/1035 pentru ridicarea unui 
monument întru pomenirea lui Mihail Pavel, — la 
adresa: Episcopia greco-catolică română din Oradea, 
ori. la adresa: Pompiliu Dan, casierul Casei Neţionale 
a Jud. Bihor, Oradea, Bul. Reg. Ferdinand No. î1, cu 
menţiunea : monumentul Pavel, 

Oradea, la 15 Noemvrie 1935. 


Dr. Valeriu Traian Frențiu, 


episcop român unit de Oradea, 
Preşedintele comitetului de iniţiativă 


Păr. canonic Dr. Aloisie Tăutu, 
Ștefan Mărcuș advocat, — artist, 


Păr. Vasile Barbul primnotar 
conzist. — membrii în comitet. 





Date referitoare la Istoria Episcopiei Ortodoxe Române 
de Oradea 


. II,” 

„Nici în Beiuş, ori Şeghişte — dupăcum afirmă 
unii şiazi — n'a fost vre-odată episcopie romănească. 
Nici o urmă pentru adeverirea acestei afirmaţiuni nu 
s'a găsit nici în Beiuş, nici în alt loc, ba chiar nici 
în amintirea poporului din aceste părţi, fără numa în 
fantazia unor povestitori de istorioare bisericeşti. Re- 
feritor la episcopia din Beiuş Dr. Bunea scrie urmă- 
toarele : 1) 

»Tot aşa de interesant este ce ni se spune 
în zilele noastre, că episcopul românesc din Ora- 
dea-Mare, care, pe cum am văzut, nu a existat 


1) Incercări de Istoria Românilor pag. 176, 


nici în timpul Sfântului Ştefan, nici după el, — 
s'a aşezat apoi în Beiuş unde însă n'a existat 
niciodată episcopie românească. 

Este adevărat că Papa Inocenţiu [II scrie la 
1205 arhiepiscopului latin de Calocea că, după 
informaţiunea primită dela acesta există un epis- 
copat în ţara îiilor lui Beleknese« şi îl împuter- 
niceşte pe arhiepcscop să aducă acel episcopat 
la uniune cu Biserica Romei şi să-l supună Bi- 
sericii din Calocea, de cumva nu era supus pa- 
triarhiei constantinopolitane.2) 


2) Pray, Specimen hierarchiae eccl, hung II. pag. 40. 

Dar sub ţara îiilor lui DBeleknese nu se 
poate nicidecum înțelege Beiuşul, căci acesta în 
toate documentele vechi este numit : Bulenus, Be- 
lenis, Belenys, Belenyes, Belenes şi Belenies:) şi 
niciodată Beleknese. Unde este deci a se căuta 
»țara fiilor lui Beleknese< ? Răspunsul la aceasta 
întrebare numai după cercetări minuţioase l-am 
putut da înt'o scriere a mea mai dinainte.*). 

Este cunoscut, că arhidieceza de Caloce cu- 
prindea odinioară şi pe ţărmul drept al Dunărei 
o mică parte din provincia Sirmiului şi anume 
acea parte care spre răsărit dela vechiul val ro- 
man numit »KOârok“ (şanţ de piatră) se întinde 
dela Banostor (Bânnmonostor) până la gura TIi- 
sei la Salankamen.5). 

De altă parte ştim, că regele din Ungaria 
Bela II Orbul (1131—1141) a îost căsătorit cu o 
sârboaică, cu Elena, fiica lui Uroş mare jupan al 
Sârbilor, cu capitala în Raşa (Novibazar). Căsăto- 
ria€) s'a încheiat la începutul anului 1130. Re- 
gina avea un îrate cu numele Beloș sau ungu- 
reşte Bel (Bele), care s'a înălţat la mare însemnă- 
tate politică sub regele ungar Geiza II fiul Bela Il. 

Fiind Geiza minor, frânele guvernării le-a 
luat în mâna sa Beloş, îratele reginei Elena, în 
calitate de ban dincolo de Dravs şi palatin al 
regatului între anii 1144—1187. El a întemeiat 

“mănăstirea “benedictină Bânmonostor (Banostor). - 


3) Hurmuzaki: 1, 2, pag 75 an 1363 Bulenus etc. Bunyitay. 
A vârâdi piispăkseg tortenete II pag. 300—303, 

4) lerarhia Românilor pag, 191—4, 

5) Ibidem, . pag. 238, 

5) Pauler: A magy. nem. târt. | pag 42. 

adică mănăstirea Banului, Sârbul Beloş şi-a câş- 
tigat frumoase posesiuni în Sirmiu între Sava şi 
Dunăre, va-să-zică lângă dieceza Calocei.?) 
Cuvântul »Bele Knese« nu poate deci să in- 
dice decât pe fiul marelui jupan Uroş, pe Cnea- 
zul (Knese) Beloş (Bele), îratele reginei ungare 
Elena. El fiind fecior de domnitor, cu drept cu- 
vânt a purtat numele de cneaz (principe). lar sub 
țara îiilor lui Bele Knese, nu putem înţelege de- 
cât posesiunea lor dintre Sava şi Dunăre, primite 
dela tatăl lor, cneazul Beloş (Bel). Cneazul Beloş 
a avut o îată, care în 1150 s'a măritat după prin- 
cipele rusesc Vladimir, şi mai mulţi feciori. Ur- 
maşii lui încă purtau adeseori numele de Beloş.?) 
Pe moşiile părinteşti, fiii lui Beloş, cari nu 
s'au lăpădat de ritul lor slavo-bizantin, au înte- 
meiat un episcopat oriental, despre care ne vor- 
beşte Papa Inocenţiu III, în 1205. Episcopia aceasta 
s'a desființat aevea în 1229, cănd pe teritorul ei 
arhiepiscopul de Calocea Ugrinus a înfiinţat epis- 
copia latină de Sirmiu, aşezându-i reşedin.a în 
mănăstirea Ku (K5 Cucher ); identică cu mănăs- 
tirea Bânmonostor, înființată de banul cneazul 
Beloş.«?) , 
Acest articolaş ne lămureste pe deplin asupra 
chestiunii cu episcopia născocită de Beiuş, care nu a 
existet niciodată. P. Dejeu. 


7) Ibidem Pag 230 şi pag. 480 n, 447. . 
8) Szâzadok, 1909 fasc. 5 p. 380. 


9) Pauler 1. c. Il. 104, şi Bulics, A r6m. kath. egyh târ- 
tenete Magyarorszâgon II. p. 29. 





TOMA MORUS.') 


Dramaticul sfârşit al lui Morus se datoreşte de- 
străbălării regelui său, care deschide seria persecuțiilor 
religioase, el singur ucizând 70.000 de supuşi de dife- 
„Tite grade și stări sociale. Ba şi-a trimis la eşafod 2 
din cele 6 neveste. Este teribilul ucigaş de neveste 
Henric VIII, cel ce a făcut schisma anglicană, care după 
dânsul a degenerat în erezia proprie ţării Albionului. 

Acest rege destrânat a urcat tronul Angliei într'o 
vreme care l-a putut suporta cu oarbă supunere. Pu- 
ținii, cari i s'au opus planurilor sale, erau executaţi în 
diferite torme după capriciul şi »toanele« în cari se 
găsea, acest Nero al Angliei, atunci când trebuia să 
rostească o judecată. 

Anglia până la 1460 este Anglia baronilor. Aceată 
clasă atotputernică în Evul mediu, — care a ştiut smulge 
»Magna Charta libertatum« din mânile lui loan Fără-. 
de-Ţară în 1215, — a fost zdrobită, măcinată şi umi- 
lită în sec. XV prin războiul de 100 de ani, purtat de 


*) Continuare din No. 17. 





regii Angliei pentru tronul Franţei. — In vremea acestui 
război, coborîtorii lui Eduard III s'au despărţit în 2 
ramuri: Casa de Vork (având ca emblemă un tran- 
dafir roşu) şi cea de Lancaster (cu trandafir alb), Ra- 
mura Lancaster luase tronul, dând pe marii luptățori 
contra Franţei: Henric IV, V, şi VI. . 

A doua zi după biruinţă casa de York se ridică 
să ia tronul, socotindu-se pe nedreptul înlăturată. Cu 
această pretenţie se intrerupe războiul de 100 de 
ani şi începe războiul dinastic între Casa de York şi 
cea de Lancaster, zis şi războiul celor 2 roze. 

Baronii Angliei se impart în 2 tabere. 

Durerosul război a fost isprăvit de Henric VII de 
Lancaster, care luă coroana regală de pe capul 'lul 
Richard ÎII de York. Acest Henric se căsători'cu Eli- 
sabeta fiica lui Eduard IV de Vork, întrunind dreptu- 
rile ambelor familii la tron într'o singură! dinastie: a 
Tudorilor, domnind liniştit peste Anglia până la 1509. 

In vremea războiului dinastic, nobilimea a fost 
mult măcinată, încât Henric VII a putut guverna după 

plac, punând biruri mari pe popor. lar pentru a-şi ri- 


dica fara în rândul marilor puteri, îşi căsători -pe fiul 
său Arthur cu Caterina de Aragonia, fiica lui Ferdinand 
Catolicul, regele Spaniei. Moştenitorul tronului, Arthur, 
moare curând după câsătorie şi soția văduvă a fost 
dată celui de-al 2-lea îiu a lui Henric VII, lui Henric VIIi 
care. urcă tronul în 1509. 

Avea numai 18 ani la moartea tatălui său. O sea- 
mă de calităţi trupeşti şi sufleteşti l-au făcut, la început, 
simpatic, şi primit cu bucurie nu ca şi nepopularul său 
tață Henric VII. Era îrumos, cu o finută cavalerească, 


îndemânatec la luptă, iar pentru epoca lui, ceva neobi- 


şriuit, — avea şi o seamă de cunoştinţe, pe cari alți 
regi nu le-au avut. Chiar în domeniul teologiei nu era 
„strein. — Partea rea este nestatornicia, capriciul şi mai 
târziu senzualismul, care l-a întunecat cu desăvârşire, 
prefăcându-l în tiranul ţării, deschizând în Anglia o 
epocă tristă, cea mai tristă, a persecuțiilor religioase. 

La urcarea lui Henric VIII, Germania şi Spania 
erau în plină desvoltare. Ar fi dorit ca şi Anglia să 
ajungă în rândul întâiu, deaceea primi să se căsăto- 
rească cu soţia fratelui său: cu Caterina de Aragonia, 
fiica lui Ferdinand şi a Izabelei de Castilia. Căsătoria 
îu fericită la început. Caterina avu cu Henric VIII 3 
băeţi şi 2 fete. Dar fericirea nu îu de lungă durată. 
În vremea când Luther păşi ca reformator, Hen- 
ric VIII, care-şi imagina că este nu numai un protector 
al ştiinţelor, literelor şi axtelor, ci însuşi un om de 
ştiinţă, — socoti să intervină şi scrise: »Assertio sep- 
tem sacramentorum adversus Marthinum Lutherume«. 
Un exemplar de onoare al acestei lucrări fu trimis 
papei Adrian VIII, încredinfându-l totodată, că dacă-i 
de lipsă va interveni nu numai cu scrisul ci-şi cu sa- 
bia. — Drept răspuns papa îl cinsti cu numele de »apă- 
rător al credinței« (Defensor of the faith). F. 

(Va urma) 








250 ani dela înființarea Congregaţiei Fraţilor Şcoalelor creştine. 


- Duminecă, 24 Noemvrie, a avut loc în sala festivă 
a Şcoalei Normale Române Unite, în prezenţa Ex. S. 
Dr. V. Traian Frențiu şi a unui foarte numeros public, 
serbarea frumoasă, organizată de Juvenatul Fraţilor 
Şcolari din Oradea,. cu prilejul aniversării a 250 ani 
dela înfiinţarea juvenatului din Oradea. 

Istoricul acestei congregaţii precum şi biografia 
plină de fapte măreţe a fondatorului ei, Sf. loan B. de 
la Salle, este cunoscută cetitorilor noştri din' coloanele 
Vestitorului din anul trecut. Nu vom reveni deci asu- 
pra acestui fapt, ci ne vom mărgini a trece în revistă 
bogatul program al . serbării. Incepând cu un tablou 
vivant: Intrarea Maicii Domnului în biserică, am ascul- 
tat cu multă plăcere Cântecul marian, executat cu 
acompaniament de orchestră, precum şi recitarea poe- 


ziei mariane. Am remarcat apoi în acest program puncte , 


de. cor: O Marie. prealăudată, Cântec de slavă şi 
Imnul sf. loan. B. de la Salle. Executate cu preciziune 
şi multă însufleţire. 

Nu mai puţini .au delectat publicul Cvartetul da 


Mozart şi Cvartetul de Boccherini. Executarea precisă | 


arată nu numai zelul ce-l depune profesorul de muzică 
al şcolii Normale, ci şi râvna cu care fraţii şcolari 
lucrează în această direcţie. 

. Exerciţiile ritmice şi jocurile războinice au cules 
aplauze binemeritate, iar piesa »Urmează-mă<, cu su- 
subiect real, luat din vieaţa unui îrate şcolar, a im- 
presionat adânc, 


Dar dacă acesta este aportul fraţilor şcolari din: 


Oradea, programul a fost desăvârşit prin cele două 
conferințe ale P. Dr. Bal şi îr. Matheus, directorul Fra- 
ților Şcolari din România. 

P.Dr. Bal a vorbit despre sublima chemare a călu- 
gărilor, iar îr. Matheus a făcut o. inimoasă evotare a 
St, loan:B. de la Şalle. 


»Sfântul loan B. de la Salle, fondatorul Congre- 
gaţiei noastre — spune oratorul — a fost o unealtă 
în mâinile lui Dumnezeu. Printr'o lumină de sus a 
recunoscut voinţa lui Dumnezeu; printr'un har special 
a fost condus şi sprijinit şi numai astfel a fost în stare 
de a creea o operă admirată astăzi. 

Persoana sfântului era o Evanghelie vie. 

A se pocăi, a renunţa la sine —, abnegaţie desă- 
vârşită — a se mortifica, a comunica continuu cu 
Dumnezeu, a apărea în mijlocul oamenilor numai pentru 
a forma suflete, a proteja pe cei săraci şi pocăiţi, a 
suporta cu răbdare totul, a face totul fără să te je- 
Iueşti, să slăveşti pe Dumnezu în toate acţiunile tale, 
să nu te temi de nimic decât doar de a nu ofensa 
Majestatea divină, să nu doreşti nimic decât a imita 
pe Isus, să doreşti crucea şi numai pe Dumnezeu să-l 
iubeşti, nu esţe aceasta rezumatul sfintei Evanghelii ?« 

Nu vom mai cita din frumoasa conferinţă, ci vom 
aminti doar că organizaţia Fraţilor Şcolari, este răspân- . 
dită pe întreg globul pământesc şi numără 20.000 
membri, recrutaţi din 48 popoare diferite. Are 14.000 
de aşezăminte cu peste 350.000 elevi. In România acti- 
vează din 1898, iar în Oradea din 1926, datorită bu- 
năvoinţei şi sprijinului 1. P. $. S. Dr. Valeriu Traian 
Frențiu. 

Serbarea a fost încheiată prin cuvântarea |. P.S. 


'S. Episcopului, pe care o redăm şi noi. , 


lubiţi Frafi, Onorată Asistenţă ? 


S$. Ev. Marcu în s. ev. de azi ne spune că 
un tinăr bun care se ferea de păcat şi tmpli- 
nea foale poruneile, auzind de Isus s'a apropiat 
de Dânsul şi:i-a zis: „învățătorule: bune, ce 
voiu face ca să moștenesc vieața de veci ?« Iar 
Isus i-a răspuns: „de vrei să fii desăvârșil, 

mergi vinde averea ta și o dă săracilor şi vei | 


avea comoara în ceriu și vino după mine“. Şi 
auzind acestea finărul s'a înfristat şi mai bine 
s'a depărtat de Isus decâl să părăsească ave- 
rea sa și plăcerile lumii acesteia. Știind însă 
că neamul nostru românesc are foarfe mulţi 
fineri, cari bucuros părăsesc lumea şi plăcerile 
ei pentru Isus şi văzând că Congregația Fra- 
ților. școlari creştini e dela Dumnezeu, fiindcă 
de 250 de ani, zi de zi creşte și se răspândește 
peste întreg rotogolul pământului, acum zece 
ani i-am fdcul invifarea ca pe juveniștii şi sco- 
lasticii săi să-i crească şi instrueze în Şcoala 
noastră Normală. Aşa că tinerii noştri români 
cari au vocafiune să poată intra mai mai uşor 
în această Congregaţie foarie necesară neamu- 
lui şi țării noastre. Azi învățătorii şcoalelor de 


sfat au libertatea de a așeza sau scoate din | 


salele de învățământ Crucea. Peste 10 sau 20 
ani, cum vedem în alte state, poate vor fi obli- 
gați toţi să o scoată din şcoala şi cu ea și edu- 
cația creştină morală. Şi atunci vom avea lipsă 
și mai mare de școalele Fraților şcolari cre- 
știni, în cari Părinţii creștini . şi dornici de o 
educație morală, să-şi poată da copii lor; Dar 
legătura între Şcoala noastră Normală și Con- 
gregajia Fraților şcolari creştini e mai veche 
de 10 ani. Inainte cu 35 ani eram la Viena și 
a venit la mine D-l Căpilan Vasile Şimon care 
și azi e aci în mijlocul nostru. Dânsul făcea 
serviciu în Garda Palatului Imperial şi era elev 
particular al Şcoalei noastre Normale din Oradea 
și ini-a zis, că directorul Lauran de pie memorie 
i-a comunicat, că nu poate primi diploma de 
învățător decât după o praxă de un an în şcoală, 
şi după ce la Garda Imperială nu poate obţine 
un concediu de un an, dacă aduce un atestat 
dela vreo şcoală primară din Viena“ că a făcut 
praclica acolo, e suficient şi va fi admis la ul- 
timul examen de diplomă, sau cum se numea 
pe alunci, examen de cvalificaţie pedagogică. 
Am infervenit în cauza aceasta la Fraţii şcolari 
al căror Director i-a permis' D-lui Căpitan Şi- 
mon să facă practica în școala Congregaţiei 
din Viena. Aceasta a fost cea dintâiu legătură 
înlre Şcoala noastră Normală şi între Congre- 
gația Fraţilor şcolari creştini. Pe atunci nui 
şfiam că după 25 ani voiu avea ocaziune, ca 
"Episcop al Orăzii-mari să-i invit să vină în 
eparhia mea. 

Cu ocaziunea acestui jubileu de 250 ani dela 
înființarea juvenalului și de 10 ani dela așeza- 
rea lor în eparhia noastră, dorese Congregației 
Fraţilor școlari creștini, multe vocaţiuni între 
tinerii români, ca să se sporească zi de zi și 
în România și la timpul său să poală serba ju- 

bileul de 250 ani dela aşezarea lor în Romă.- 
nia. lar Părinților cari își dau pruncii lor în 
școalele Fraţilor, le doresc să aibă multă mân- 
găiere văzându-i cum cresc aceștia „cu înfelep- 
ciunea și cu darul înaintea lui Dumnezeu şi a. 
oamenilor“. Şi peste toți implor să. se reverse 
în belșug darul cel ceresc. ii 
Dar nu putem încheia aceste rânduri fără a aminti . 
pe Fratele Bonifaciu, directorul juvenatului, Fr. Nicolae 
şi Fr. Matia, dela Oradea, cărora le aducem recuno: 
ştinfa noastră pentru munca zeloasă depusă în orga-. 
nizarea acestei înălțătoare serbări. A, Pop. 





_Nouii Cardinali ai Bisericii . 
Romane. 


»L'Osservatore Romano« aduce aduce ştirea că în 
16 Decemvrie crt. se va ţine un Consistor Secret, în 
care Sf. Părinte va publica pe cei doi' Cardinali creaţi 
şi rezervaţi in pecfore în Consistorul. din 13 Martie 
1933: Ex. Sa Federico Tedeschini, Arhiepiscop ti- 


“tular de Lepanto, Nanfiu Apostolic în Spania şi Ex, . 


Sa Carlo Saloiti, Arhiepiscop titular de Filippopoli 
în Tracia, Secrefarul S. Congregafii „de Propaganda 
Fide“. 

În acelaş Consistor Si. Părinte va ridica la cinstea 
Purpurei Romane pe următorii 18 prelați:  ;: 

Ex. Sa Ignatie Gavril Tappouui, Patriarhul 


“din Antiohia Siriei. 


Ex. Sa Enrico Sibilia, Agiiiepiăcopi titular de 
Side, Nunfiu Apostolic în Austria. | 
Ex. Sa Francisc Marmaggi Arhiepiscop: titular | 


“de Adrianopol, Nunfiu Apostolic în: Polonia. 


Ex. Sa Luigi Maglione, Arhiepiscop titular de 
Cezarea Palestinei, Nanfiy Apostolic în Franța, 

Ex. Sa Carlo Cremonesi, Ariepiscop titular, de 
Nicomedia, Elemosinierul Secret al Sanetităţii Sale, - 

Ex Sa Enric Maria Alfred Baudrillart, Arhie: * 
piscop titular de Mitilene, Rectorul Institutului bici i 
din Paris, 

Ex. Sa Emanuil Celestin Suhard, Arhiepiscop 
de Reims. 

Ex. Sa Carol Kaspar. Arhiepiscop de Praga. 

Ex. Sa Giacomo Luigi Copello, Arhiepiscop 
de Buenos- Aires. 

Ex. Sa Izidor Gomă y Tomas, Arhiepiscop | 
de Toledo. 

Ex. Sa Camillo Caccia Dominioni. Idolii de 
Cameră al Sanctităţii Sale. 


Ex, Sa Nicola Canali, Asesorul Sirian. s ua 


Congregaţii a Sf. Oficiu. 

Ex. Sa Domenico lorio, Secretarul $. Congre- 
gații pentru Disciplina Sacramentelor. 

Ex. Sa Vincenzo La Puma, Secretarul $. Coni 
gregații a Ordinelor Călugărești, 

Ex Sa Federico Cattani Amadori, Secrefa- 
"rul Supremului Tribunal al Signaturei Apostolice, 
Ex. Sa Massimo Massimi, Decanul Tribunalu- 
lui S. Roţi komane. | 
Il-mul şi Rev-mul Domenico Mariani, Se- 
crelarul Administraţiei Bunurilor Sfântului Scaun, 
şi Prea Cuviosul Părinte Pietro Boetto, din Societatea 
lui Isus. | 


In felul acesta Sacrul Colegiu al Cardinalilor va 


avea 69 de membri, atingând aproape numărul complect. 
Dintre dânşii 59 aparțin clerului secular, iar 10 clerului 
regular. Aceştia din urmă sunt astfel împărţiţi: doi 
benedictini, un dominican, un carmelitan, un servit, un 
iezuit, un sulpician, un oratorian din Franţa, un sale- 
zian, şi un oblat al Mariei Neprihănite. Dela Consisto- 
“rul ţinut de Papa Pius X de f. m. în 27 Noemvrie 
1911, când a creat 18 Cardinali, nu se mai pomeneşte 
de un număr atât de mare de Cardinali creaţi deodată. 


CRONICI 

— Agru-l Catedralei la muncă. Credincioasă 
programului din. trecut, harnica organizaţie a Agru-lui 
parohial dela Catedrală şi-a început din nou bogata şi 
vrednica activitate. Şi de data aceasta s'a luat bunul 
obicei de a se ţine şezători culturăl-religioase pentru 
Jocuitorii dela periferii, cari. sunt mai lipsiţi de un. contact 
intim cu parohia. Astfel în 27 Oct, crt. s'a ţinut o şe- 
zătoare în Colonia loşta. După cuvântarea de deschi- 
dere a v.-preşedintelui organizaţiei. parohiale, D-l Iosif 
Fersigan, se desfăşoară un bogat program artistic, fru- 
mos executat de elevii şi elevele Şcoalei primare de 
Stat. Intre diferitele puncte ale programului Păr. Celante 
vorbeşte despre Lourdes, ilustrând cele spuse cu 
proiecţiuni luminoase. E vrednică de remarcat îrumoasa 
conferință despre »lubirea de limbă şi de Patrie“, ţi- 
nută de D-l v.-preşedinte losii Fersigan. La urmă D-I 
Alexandru Mureşian, unul dintre cei mai harnici membri 
ai organizaţiei, într'o însufleţită cuvântare mulţumeşte 
tuturor celor de față că au luat parte la acestă înăl- 

țătoare şezătoare, | 
Ziua copilului în parohiile unite din 
„Oradea. Nu s'a putut ţine în 8 Sept. din cauza răs- 
leţirii «şcolarilor, motiv pentru care cu tot dreptul muită 
lume militează pentru transferarea pe o dată mai po- 
trivită pentru o astfel de serbare. Dimineaţa a avut 
loc în Catedrală cuminecarea generală a copiilor. Pro- 
gramul serbării de după masă s'a desfăşurat în sala 
festivă a Şcoalei Normale Unite, începând la ora 17 
jum.. a zilei de 8 Noemvrie, sărb. Arhanghelilor, la cari 
aşa de potrivit s'a referit prof, A. Cosma, în conferința 
sa măiastră: Copilul, suflet îngeresc, Intreg programul 
l-a deschis Revmul Canonic A. L. 7dufu, în numele 
Agru-lui central, de unde vine iniţiativa. A urmat apoi 
— după conferința D-lui Cosma — potpouri din »Craiu 
Nou« executate de copii, elevi din şcoala muzicală ai 
dirijorului D-l Bornemisa. Fetiţele . O. Scriban şi Z. 

Popovici, recitează versuri drăgălaşe: »Aş vrea, . . şi 
»Cântările duioase«; iar elevii şcoalei de aplicaţie cl. 
IV, dela Şcoala Norm. rom. unită prezintă scene din 
suflete de copil şi de creştere din clasa lor, făurite 
de învățătorul lor Fr. Mafia cu priceperea-i cunoscută. 
Fetiţele clasei 1 şi Il dela aplicaţie prezintă Rugăciunea 
florilor, îmbrăcând fiecare costumul unei îlori şi-rostind 
o îrază din Tatăl nostru, de Alfred Moşoiu. Fetelor de 
cl. III şi IV le revine executarea dansurilor naţionale. 
Intreg programul se încheie cu tabloul apoteoză : Isus 
şi copii, artistic şi cu mult farmec aranjat.. Publicul 
numeros răsplăteşte munca micilor oameni de mari 
nădejdi, cu zimbete şi aplauze îndelungate, apreciind 
întreaga serbare ca model de serbare în acest gen. 


— Deschiderea Colegiului Român Unit din 
Roma. Intre diferitele naţiuni cari îşi au semina- 
riile lor proprii în Roma, lipsia unul pentru Ro- 
mânii catolici de rit oriental. Si. Părinte, care atât 
de mult are la inimă creşterea şi formarea clerului 
tânăr, a ascultat dorinţa Episcopatului nostru şi a dispus 
ca în Roma, pe Teritoriul Pontifical, să se clădească un 
Colegiu pentru tinerii de rit român, cari se pregătesc 
la Preoţie, îngrijindu-se în acelaş timp şi de înzestra- 
rea edificiului cu cele de lipsă. Primul grup de clerici 
s'a şi instalat în noua clădire încă la sfârşitul lunii 
Octomvrie. Cu conducerea Colegiului a fost încredinţat 


'Msgr. Angelo dell "Aqua. Dânsul este ajutat în delicata 


slujbă de către Păr. Simeon Chişiu, fostul director spi- 
ritual al Seminarului nostru din Cluj. 

Inaugurarea oficială solemnă se va face la 25 
Martie 1936, ziua de Bunavestire, care este hramul 


; Cplegiului, Cu.aceal. prilei. se ya. face,, „după „cât, ştim, 


şi un pelerinaj naţional la Roma. In momentul când 
clericii şi superiorii au intrat în noul Seminar, Rectorul 
a adresat Sf. Părinte e frumoasă telegramă omagială. 

— Calendarul „Bunului Creștin“, pe anul 1936, ieşit dia 
teascurile părinților dela mănăstirea Bixad stă la iîndămâna 
creştinului bun.pentru întreg anul ce vine, drept manual de căr- 
turărie. Obişnuita-i copertă cu înfăţişarea prietenească și cregti» 
nească poartă cu sine un material bogat, la care se anexează, 
în formă foarte practică, prescrisele tipiconale potrivite anului 
1936, întrun format mai mic la indămâna preoţilor şi cântăreților 
de strană, precum și a tuturor celor ce îl cer. Partea calenda- 
ristică îngrijită, ca întotdeauna, literatura poporană bogată şi 
inveselitoare, vorbele înțelepte de mult gust, incunostințările de 
ordin moral şi teligios atrăgător prezentate, sunt toate nişte 
pagini de aur ale acestui .manul de lectură pentru întreg po- 
potul nostru iubitor de carte, îndrumări şi adevăr. Preţul Lei 12, 
In aceste condițiuni n'avem cuvinte pentru a-l recomanda în- 
deajuns, S 
— Calendarul Agrului tot pe an 1936, scos de Comitetul 
Eparhial al Agrului din Oradea, se prezintă acum în al doilea an în 
aceeaș mărime ca în trecut — 160 pagini. Spre deosebire de cel din 
trecut remarcăm coperta. schimbată, în patru culori şi o mulțime 
de chenare din vechea arță grafică românească redată aci tot 
în xilografie (tăiată în lema). Apoi, îndreptarul tipiconal amă- 
nunţit dat de extensiunea a 12 pagini. In fruntea părții literare 
stă „Chemarea“, un îmn frumos, nou şi neîntrecut al Agrului, ur- 
mează apoi paginile profesionale ale agrului alternate de dife- 
rite bucăţi instructive, religioase şi de literatură poporană pe 
înțelesul tuturora Preţul 10 lei. Il recomandăm cu gândul cu 
care a fost gătit: să îmbogăţească cât mai variat literatura 
poporană ieftină şi să închege rândurile lucrătorilor în spre bine. 

